Document ID: /roh_data/filtered/Billingualer_Corpus_interleaved-de-rm.jsonl.gz/1757

This is a text translated from German to Rumantsch Grischun.
Projekt Wasserbeschaffung Caumasee kann realisiert werden

Das Projekt des Kantons für die Wasserzuführung in den Caumasee aus dem Platt Alva Bach kann realisiert werden. Für eine Begutachtung des Projektes und seiner Auswirkungen wurde ein unabhängiger Experte beigezogen, dessen Empfehlungen vom Kanton umgesetzt werden. Die Umweltschutzorganisationen haben ihre Einsprache zurückgezogen.

Aufgrund der Einsprache von WWF und Pro Natura wurde von den Parteien ein unabhängiger Experte eingesetzt, welcher zusätzliche Untersuchungen für das Projekt zur Sanierung des Caumasees durchgeführt hat. Im kürzlich abgelieferten Schlussbericht kommt Prof. Dr. Simon Löw von der ETH Zürich zum Schluss, dass die vorgeschlagene Lösung für die Wasserbeschaffung für den Caumasee sowohl eine zweckmässige als auch eine geeignete Lösung darstelle. Die vorgenommenen Untersuchungen werden als zweckdienlich, zielführend und ausreichend angesehen. Gleichzeitig gab der Experte aber Empfehlungen ab, welche im Rahmen der Umsetzung des Projektes berücksichtigt werden. Um die Wasserqualität des Caumasees langfristig zu gewährleisten, sind vorgängig Untersuchungen über mögliche Nährstoffquellen (Phosphat) im Einzugsgebiet des Platt Alva Baches und des Flem durchzuführen. Die Einleitung des zuzuführenden Wassers wird zudem so konzipiert, dass auf mögliche Veränderungen der Wasserqualität des Caumasees sofort reagiert werden kann. Zu diesem Zweck werden insbesondere auch die Trübung und die Temperatur des Caumasees ständig überwacht.

Gestützt auf die Feststellungen des Experten und die Zusage des Kantons, dessen Empfehlungen umzusetzen, zogen die Umweltschutzorganisationen ihre Einsprache gegen das Projekt zurück, womit dieses nun genehmigt und umgesetzt werden kann. Die Parteien kommen zum Schluss, dass damit eine erfolgversprechende Lösung zur Sicherung des Wasserspiegels des Caumasees gefunden werden konnte.

Im Oktober 2002 wurde im Rahmen der Bauarbeiten für den Umfahrungstunnel Flims im Tunnelinneren eine Karströhre angeschnitten. In der Folge musste ein Rückgang des unterirdischen Wasserzuflusses am Caumasee und an weiteren Gewässern festgestellt werden. Im Auftrag der Gemeinde Flims und des Kantons prüfte das für solche Fragen spezialisierte Schweizerische Institut für Speläologie und Karstforschung (SISKA), ob ein allfälliger Zusammenhang zwischen dem Tunnelbau und dem Absinken des Spiegels des Caumasees besteht. Über mehrere Jahre hinweg wurde das Grundwasser- und Karstsystem untersucht. Die Spezialisten kamen aufgrund dieser Untersuchungen zum Schluss, dass ein erheblicher Einfluss des Tunnels auf den Wasserstand des Caumasees bestehe. Der Kanton liess daraufhin gestützt auf die Erkenntnisse der Untersuchungen und entsprechend den Empfehlungen des Experten des SISKA in Zusammenarbeit mit der Gemeinde ein Projekt für die Wasserbeschaffung für den Caumasee ausarbeiten. Das Projekt sieht vor, dem Platt Alva Bach und zum Teil dem Flembach während sechs bis acht Wochen im Jahr Wasser zu entnehmen und dieses dem Pultébach zuzuführen, welcher indirekt den Caumasee speist.

Auskunftspersonen:

- Heinz Dicht, Oberingenieur Tiefbauamt Graubünden, Tel. 081 257 37 01

- Hans F. Schneider, Pro Natura Graubünden, Tel. 081 252 40 39

- Prof. Dr. Simon Löw, c/o Professur für Ingenieurgeologie, ETH Zürich, Tel. 044 633 32 31

Gremium: Tiefbauamt

Quelle: dt Tiefbauamt

06.04.2010
Il project davart la procuraziun d'aua per il Lag la Cauma po vegnir realisà

Il project dal chantun per manar natiers aua da l'aual Platt Alva en il Lag la Cauma po vegnir realisà. Per giuditgar il project e per examinar ils effects da quel è vegnì consultà in expert independent. Il chantun realisescha las recumandaziuns da tal. Las organisaziuns per la protecziun da l'ambient han retratg lur protesta.

Sin fundament da la protesta dal WWF e da la Pro natura han las partidas engaschà in expert independent che ha fatg examinaziuns supplementaras per il project da sanaziun dal Lag la Cauma. En il rapport final, ch'è vegnì furnì avant curt, vegn prof. dr. Simon Löw da la SPF Turitg a la conclusiun che la schliaziun proponida per procurar aua per il Lag la Cauma saja adequata ed adattada. Las examinaziuns ch'èn vegnidas fatgas vegnan consideradas sco utilas, efficazias e suffizientas. A medem temp ha l'expert furnì recumandaziuns che vegnan resguardadas en il rom da la realisaziun dal project. Per garantir la qualitad da l'aua dal Lag la Cauma a lunga vista, ston l'emprim vegnir analisadas las funtaunas pussaivlas da substanzas nutritivas (fosfat) en l'intschess da l'aual Platt Alva e dal Flem. L'inducziun da l'aua che sto vegnir manada natiers vegn plinavant concepida uschia ch'i po vegnir reagì immediatamain sin eventualas midadas da la qualitad da l'aua dal Lag la Cauma. Per quest intent vegnan observads cuntinuadamain en spezial il turblament e la temperatura dal Lag la Cauma.

Sa basond sin las constataziuns da l'expert e sin il consentiment dal chantun da realisar las recumandaziuns da tal han las organisaziuns per la protecziun da l'ambient retratg lur protesta cunter il project, uschia che quel è ussa approvà e po vegnir realisà. Las partidas èn vegnidas a la conclusiun ch'ins haja pudì chattar qua tras ina buna schliaziun per segirar il livel da l'aua dal Lag la Cauma.

L'october 2002 è – en il rom da las lavurs da construcziun per il tunnel da sviament da Flem – vegnida tagliada en l'intern dal tunnel ina sfendaglia da carst. Silsuenter han ins stuì constatar che l'afflussiun sutterrana da l'aua è ida enavos en il Lag la Cauma sco er en autras auas. Per incumbensa da la vischnanca da Flem e dal chantun ha l'institut svizzer per speleologia e perscrutaziun da carst (SISKA) examinà, sch'i dat in connex pussaivel tranter la construcziun dal tunnel e la sbassada dal livel da l'aua dal Lag la Cauma. Il sistem da carst e da l'aua sutterrana è vegnì intercurì durant blers onns. Sin fundament da lur retschertgas èn las spezialistas ed ils spezialists vegnids a la conclusiun ch'il tunnel haja ina gronda influenza sin il livel da l'aua dal Lag la Cauma. Sa basond sin ils resultats da las retschertgas e confurm a las recumandaziuns da las expertas e dals experts dal SISKA, ha il chantun sin quai laschà elavurar en collavuraziun cun la vischnanca in project davart la procuraziun d'aua per il Lag la Cauma. Il project prevesa da prender aua da l'aual Platt Alva e per part er da l'aual Flem durant sis fin otg emnas e da manar natiers quella a l'aual Pulté che furnescha indirectamain aua al Lag la Cauma.

Infurmaziuns:

- Heinz Dicht, inschigner superiur da l'uffizi da construcziun bassa dal Grischun, tel. 081 257 37 01

- Hans F. Schneider, Pro natura Grischun, tel. 081 252 40 39

- Prof. dr. Simon Löw, c/o professura da geologia d'inschigneria, SPF Turitg, tel. 044 633 32 31

Gremi: uffizi da construcziun bassa

Funtauna: rg uffizi da construcziun bassa

06.04.2010